करोड़ों की सरकारी जमीन पर सांसद ने बनाया बंगला : जैन
सांसद पर आरोप
बाड़मेरकी राजनीति में इन दिनों भूचाल आया हुआ है। फर्जी पट्टा प्रकरण के उजागर होने के बाद बाड़मेर की राजनीति में कई बड़े दिग्गज नेता आमने-सामने है। बाड़मेर विधायक मेवाराम जैन ने बुधवार को प्रेस वार्ता में बाड़मेर सांसद पर गंभीर आरोप लगाए। उन्होंने आरोप लगाते हुए कहा कि करोड़ों की सरकारी जमीन पर सांसद का बंगला अवैध रूप से बनाया गया है। जैन ने सांसद पर दिल्ली, गुड़गांव, बसंत कुंज में जमीन के फर्जीवाड़े के आरोप लगाए है। फर्जी पट्टा प्रकरण और उनसे जुड़ी अन्य जांच को लेकर भी जैन ने सवाल उठाए और कहा कि यह जांच राजनैतिक द्वेष भावना से की जा रही है। जैन ने कहा कि उन्होंने राजनीतिक जीवन में अगर काम के बदले एक रुपया भी लिया हो तो विधायक पद से इस्तीफा देकर राजनीतिक छोड़ देंगे।
जैन ने कहा कि सांसद कर्नल सोनाराम का उत्तरलाई रोड पर बनाया गया आवास सरकार की करोड़ों की जमीन पर अवैध रूप से बनाया गया है, इसकी परिषद से कोई इजाजत नहीं ली गई। इसके अलावा उनकी प|ी के नाम से जारी पट्टों में भी अनियमितताएं हुई है। सांसद के आवास के पट्टों की भी जांच करवाई जाए।
यह विधायक की बौखलाहट का नतीजा है
^जैनने चेयरमैन और सरपंच रहते हुए कई घोटाले किए है। सीएम दौरे के दौरान सीएम को शिकायतें दी थी। सरकार के स्तर से इसकी जांच हो रही है। जैन जांच होने से बौखलाए हुए है। बौखलाहट में झूठे आरोप लगा रहे हैं। कर्नलसोनाराम चौधरी, सांसद
नगर परिषद में 1999 से अब तक के सभी कार्याें की जांच हो, सारे कांड सामने आएंगे
जैनने कहा कि सांसद उनके नगर परिषद के पांच साल के कार्यकाल की जांच करवा रहे है। जैन ने कहा कि सांसद वर्ष 1999 से अब तक की जांच करवाएं, ताकि नगर परिषद में जो भी कांड हुए वो सब सामने आए। जैन ने आरोप लगाया कि सांसद ने दिल्ली में गुड़गांव, दिल्ली केंट, बसंत कुंज में भी उनके भाई की जमीन फर्जी दस्तावेज बनाकर खुद के नाम करवा ली। भियाड़ में उनकी बहिन की शिकायत भी की है। सरपंचों के खिलाफ भी शिकायतें है। जैन ने कहा कि जहां पूर्व में रिफाइनरी प्रस्तावित थी, वहां सांसद कर्नल सोनाराम की भी जमीन थी। डोडा पोस्त में भी बड़े स्तर पर धांधली कर करोड़ों रुपए कमा रहे है।
{सांसद ने अपनी प|ी के नाम तीनों पट्टों में से दो पट्टों में अशोक कुमार की मोहर,सन्,क्रमांक दिनांक प्रथम दृष्टया ही कूटरचित नजर आते हैं।
{पत्रावली संख्या 299 में आवेदन फार्म, क्षति पूर्ति बंध पत्र रिक्त है।
{ नगर परिषद और पटवारी की रिपोर्ट में अलग खसरा दर्शाया है।
{पत्रावली संख्या 300 में भी आवेदन पत्र ,क्षतिपूर्ति ,बंधपत्र शपथ खाली है।
{ सांसद ने बिना भवन निर्माण की अनुमति लिए आवास बना दिया।
{सांसद ने कृषि भूमि से गैर कृषि का पट्टा का लिया है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva